

Република Србија

Аутономна Покрајина Војводина

Град Суботица

ГРАДОНАЧЕЛНИК

Број: 001865470-2025-09693-002-000-401-119

Дана: 23.04.2025. године

Суботица

024/626-880

CБ/ГД

На основу члана 7. став 1. Правилника о начину, поступку и критеријумима за доделу средстава црквама и верским заједницама које делују на територији Града Суботице («Службени лист Града Суботице», бр. 15/13 и 10/25),

Градоначелник Града Суботице дана 23. априла 2025. године расписује

**Јавни конкурс за доделу средстава**

 **ради суфинансирања пројеката цркава и верских заједница које делују на територији Града Суботице за 2025. годину**

**I Предмет јавног конкурса**

Јавни конкурс се расписује за суфинансирање пројеката цркава и верских заједница које делују на територији Града Суботице за 2025. годину у износу од 3.325.000,00 динара.

Средства за суфинансирање пројеката цркава и верских заједница које делују на територији Града Суботице предвиђена су за:

- текуће поправке и одржавање,

- пројекте адаптације,

- пројекте реконструкције.

**II Право на учешће**

Право подношења пријаве на јавни конкурс за доделу средстава ради суфинансирања пројеката цркава и верских заједница имају следећи субјекти:

- Суботичка бискупија Суботица,

- Епархија бачка - архијерејско намесништво суботичко,

- Реформатска хришћанска Црква, Реформатска црквена општина Суботица,

- Евангеличка црквена општина А.В. Суботица,

- Јеврејска црквена општина Суботица и

- Исламска заједница у Србији – Мешихат Ислалмске заједнице у Србији, Нови Пазар (Одбор Исламске заједнице у Суботици).

**III Критеријуми за избор пројеката**

Критеријуми за доделу средстава ради суфинансирања пројеката цркава и верских заједница из буџета Града су:

- број верника према последњем попису становништва на територији Града,

- број објеката цркве односно верске заједнице,

- да ли је верски објекат под заштитом као културно добро,

- стање у ком се налази објекат,

- суфинансирање пројекта из других извора,

- степен задовољавања јавног интереса,

- унапређење стања у области у којој се пројекат реализује.

**IV Документација**

Учесник конкурса је у обавези да достави пријаву на конкурс на обрасцу «Пријава на Конкурс за доделу средстава ради суфинансирања пројеката цркава и верских заједница» - Образац број 1.

Уз пријаву, подносилац пријаве је дужан да обавезно приложи:

- доказ о подносиоцу пријаве: извод из регистра у којем је субјекат регистрован;

- преглед основних података о подносиоцу пријаве (историјат, опис делатности и сл.), сачињен од стране подносиоца пријаве и

- детаљан опис пројекта за чије суфинансирање се подноси пријава.

**V Рокови и опште информације**

Конкурс се објављује у «Службеном листу Града Суботице» и на интернет страници Града [www.subotica.ls.gov.rs](http://www.subotica.ls.gov.rs), у одељку Конкурси и огласи.

Пријаве се подносе на прописаном обрасцу **Образац број 1** «Пријава на Конкурс за доделу средстава ради суфинансирања пројеката цркава и верских заједница» који је у прилогу Јавног конкурса и који се објављује на интернет страници Града [www.subotica.ls.gov.rs](http://www.subotica.ls.gov.rs), у одељку Конкурси и огласи.

Попуњене Пријаве са документацијом достављају се у штампаном облику, у затвореној коверти, у Градски услужни центар Града Суботице, Трг слободе 1 или поштом на адресу Града Суботице, Трг слободе 1, 24000 Суботица, са напоменом «Комисији за доделу средстава црквама и верским заједницама». Пријаве на Конкурс потребно је **обавезно** доставити и у електронском облику на е-mail адресу: konkurs.crkve@subotica.ls.gov.rs .

**Непотпуне и неблаговремене пријаве Комисија неће узети у разматрање.**

**Рок за подношење пријаве је 15 дана од дана објављивања Јавног конкурса на интернет страници Града Суботице.**

Градоначелник

  Стеван Бакић с.р.